recursal/SuperWikiNEXT-32B huggingface dataset:
Συντεταγμένες: 49°11′0″N 122°51′0″W﻿ / ﻿49.18333°N 122.85000°W﻿ / 49.18333; -122.85000

Το **Σάρρεϋ** (αγγλικά: *Surrey*) είναι πόλη στην επαρχία της Βρετανικής Κολομβίας του Καναδά, η οποία βρίσκεται νότια του ποταμού Φρέιζερ και βόρεια των συνόρων Καναδά-Ηνωμένων Πολιτειών. Αποτελεί μέλος του δήμου της περιφερειακής και μητροπολιτικής περιοχής του Μετρό Βανκούβερ. Είναι κυρίως προαστιακή πόλη. Στην απογραφή του 2021, το Σάρρεϋ είχε πληθυσμό 568.322 κατοίκους. Το Σάρρεϋ είναι η δεύτερη μεγαλύτερη σε πληθυσμό πόλη της επαρχίας μετά το Βανκούβερ και η τρίτη μεγαλύτερη σε έκταση μετά το Άμποτσφορντ και το Πρινς Τζορτζ. Επτά γειτονιές στο Σάρρεϋ έχουν οριστεί ως κέντρα της πόλης: Cloverdale, Fleetwood, Guildford, Newton, South Surrey και City Center που περιλαμβάνεται στο Whalley.

Παραπομπές
----------

1. 1 2 3  (Αγγλικά) *GeoNames*. 2005. 6159905. Ανακτήθηκε στις 18  Αυγούστου 2021.
2. 1 2  (Αγγλικά) *GeoNames*. 2005. 12031872. Ανακτήθηκε στις 18  Αυγούστου 2021.
3. ↑  (Αγγλικά) *GeoNames*. 2005. 6159906. Ανακτήθηκε στις 18  Αυγούστου 2021.
4. ↑  *Gazetteer*. 00070537. Ανακτήθηκε στις 18  Αυγούστου 2021.
5. ↑  *Canada 2021 Census*.
6. ↑  «Census Profile, 2021 Census of Population». Statistics Canada. 29 Μαρτίου 2023. Ανακτήθηκε στις 24 Οκτωβρίου 2023.
7. ↑  «Surrey Communities». Ανακτήθηκε στις 1 Φεβρουαρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 128949694
* LCCN: n78029876
* GND: 4760875-4

 |

 |
Το **Ρίτσμοντ** (αγγλικά: Richmond) είναι παράκτια πόλη η οποία βρίσκεται στην καναδική επαρχία της Βρετανικής Κολομβίας. Είναι κοινότητα μέλος του Μετρό Βανκούβερ και η τοποθεσία του Διεθνούς Αεροδρομίου του Βανκούβερ. Το Ρίτσμοντ αποτελείται από 8 τοπικές περιοχές ή γειτονιές· Sea Island, City Center, East Richmond, South Arm, Steveston και West Richmond, Hamilton και Thompson.

Κατά τους Χειμερινούς Ολυμπιακούς Αγώνες του 2010, το Ολυμπιακό Οβάλ του Ρίτσμοντ αποτέλεσε χώρος για τις εκδηλώσεις πατινάζ ταχύτητας μεγάλης πίστας.

Από το 2016, η πόλη έχει εκτιμώμενο πληθυσμό 198.309 κατοίκων, με το 60% να είναι μετανάστες, το υψηλότερο ποσοστό μεταναστών στον Καναδά.

Το Ρίτσμοντ βρίσκεται στη Νήσο Λούλου στις εκβολές του Ποταμού Φρέιζερ. Περιλαμβάνει την παρακείμενη Νήσο Ση και μερικά μικρότερα ακατοίκητα νησάκια στα βόρεια και τα νότια. Γειτονικές κοινότητες είναι το Βανκούβερ και το Μπέρναμπι στα βόρεια, το Νιου Γουέστμινστερ στα ανατολικά και το Ντέλτα στα νότια. Το Στενό της Τζόρτζια σχηματίζει τα δυτικά του σύνορα.

Παραπομπές
----------

1. ↑  «City of Richmond Parks and Recreation- Locations». *City of Richmond-*. 4 Ιανουαρίου 2020. Αρχειοθετήθηκε από το πρωτότυπο στις 18 Μαΐου 2021. Ανακτήθηκε στις 7 Ιουλίου 2020.
2. ↑  «City of Richmond BC – History and Demographics». Richmond.ca. 16 Μαρτίου 2017. Αρχειοθετήθηκε από το πρωτότυπο στις 5 Απριλίου 2017. Ανακτήθηκε στις 5 Απριλίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 152367433
* LCCN: n81019321
* GND: 4282443-6
* NKC: ge934773

 |

 |
Μικρή υπομονάδα ριβοσωμικού RNA
Το **ριβοσωμικό RNA** ή ορθότερα **ριβοσωματικό RNA** (συντομογρ. **rRNA** από το *ribosomal RNA*) είναι ένας τύπος RNA των ριβοσωμάτων που καταλύει την πρωτεϊνοσύνθεση στο κύτταρο. Τα ευκαρυωτικά ριβοσώματα αποτελούν το εργοστάσιο πρωτεϊνοσύνθεσης του κυττάρου και περιέχουν τέσσερα διαφορετικά μόρια rRNA: τα 18S, 5.8S, 28S, και 5S rRNA. Τρία από αυτά τα μόρια rRNA συντίθενται στον πυρηνίσκο του κυττάρου. Τα διαφορετικά είδη rRNA είναι πολυάριθμα στο κύτταρο και αποτελούν το 80% των ολικών RNA σε ένα τυπικό ευκαρυωτικό κύτταρο.
Στο κυτταρόπλασμα το ριβοσωμικό RNA συνδυάζεται με ειδικές πρωτεΐνες του πλάσματος και συνθέτουν ένα νουκλεοπρωτεϊνικό σύμπλεγμα που ονομάζεται ριβόσωμα. Το ριβόσωμα συνδέεται με το mRNA και είναι υπεύθυνο για την πρωτεϊνική σύνθεση, όπου και λαμβάνει χώρα. Ορισμένα ριβοσώματα μπορούν να είναι συνδεδεμένα με μία μονή αλυσίδα mRNA σε όλη τη διάρκεια της ζωής τους.

Εξωτερικοί σύνδεσμοι
--------------------

* *Ribosomal RNA* by Denis LJ Lafontaine and David Tollervey
* European database on small subunit ribosomal RNA
* Ribosomal Database Project II
Η **Μάχη των Νέων Πατρών** έλαβε χώρα στις αρχές της δεκαετίας του 1270, μεταξύ μιας Βυζαντινής στρατιάς υπό τον Ιωάννη Παλαιολόγο, που πολιόρκησε την πόλη των Νέων Πατρών και των δυνάμεων του Ιωάννη Δούκα Αγγέλου, ηγεμόνα της Θεσσαλίας. 

ΧάρτηςΗ μάχη απέβη καταστροφική για την βυζαντινή στρατιά, που αιφνιδιάστηκε και ηττήθηκε από πολύ πιο ολιγάριθμο, αλλά πλέον πειθαρχημένο αντίπαλο. 

Παρόλη την ήττα, οι υποχωρούσες βυζαντινές δυνάμεις συνεισέφεραν λίγες μέρες μετά στην νίκη του Βυζαντινοΰ εναντίον του Λατινικού στόλου, κατά την Ναυμαχία της Δημητριάδος.

Παραπομπές
----------

Πηγές
-----

* Νικηφόρου Γρηγορά, Βυζαντινή Ιστορία (σελ. 112 επ.)

1. ↑  «CSHB - 26 Nicephorus Gregoras Byzantina Historia [Schopeni Editio] [1828-1897] Full Text at Documenta Catholica Omnia» (PDF). *www.documentacatholicaomnia.eu*. Ανακτήθηκε στις 19 Ιουνίου 2020.
Η **Λάμπραντορ Σίτι** (αγγλικά: Labrador City· δηλ. 'Πόλη του Λαμπραντόρ') είναι κωμόπολη στο δυτικό Λαμπραντόρ (τμήματος της καναδικής επαρχίας της Νέας Γης και Λαμπραντόρ), κοντά στα σύνορα του Κεμπέκ με πληθυσμό 7.220 κατοίκων από το 2016. Η γειτονική πόλη της Λάμπραντορ Σίτι είναι το Ουάμπους, μια μικρότερη πόλη με πληθυσμό περίπου 1.906 άτομα από το 2016. Μαζί, οι «δίδυμες πόλεις» είναι γνωστές ως Λάμπραντορ Ουέστ.

Μεσ' τη δεκαετία του 1960, ιδρύθηκε η Λάμπραντορ Σίτι για να φιλοξενήσει υπαλλήλους της εταιρείας Iron Ore Company of Canada, και η εξόρυξη σιδηρομεταλλεύματος εξακολουθεί να αποτελεί την κύρια βιομηχανία στην πόλη.

Το σύνθημα της Λάμπραντορ Σίτι είναι το *Καμιστιάτουσσετ*, μια λέξη της Γλώσσας Νασκάπι που σημαίνει «γη των σκληρά εργαζομένων ανθρώπων». Το οικόσημο της πόλης της Λάμπραντορ Σίτι είναι αυτό μιας αρκτικής κουκουβάγιας που κρατά έναν πάπυρο πάνω από ένα μαύρο μπαστούνι σε ένα ανάχωμα κόκκινης γης. Το σύμβολο αντιπροσωπεύει την εξόρυξη σιδηρομεταλλεύματος. Το μπαστούνι πλαισιώνεται από δύο καριμπού. Τόσο οι αρκτικές κουκουβάγιες όσο και τα καριμπού είναι γηγενή στην περιοχή της Λάμπραντορ Σίτι.

Παραπομπές
----------

1. ↑  Labrador West. «Labrador City». Αρχειοθετήθηκε από το πρωτότυπο στις 1 Δεκεμβρίου 2008. Ανακτήθηκε στις 13 Μαρτίου 2008.
2. ↑  «Labrador City, Town [Census subdivision]». *www12.statcan.gc.ca*. Statistics Canafa. Ανακτήθηκε στις 16 Σεπτεμβρίου 2019.
3. ↑  «Wabush, Town». *www12.statcan.gc.ca*. Statistics Canada. Ανακτήθηκε στις 16 Σεπτεμβρίου 2019.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140646922
* LCCN: n87846137

 |

 |
Η **Μανσούκ Μαμέτοβα** (καζακικά: Мәншүк Жиенғалиқызы Мәметова‎; 2 Οκτωβρίου 1922, καταυλισμός Ζιεκούμ, Σοβιετική Ένωση — 15 Οκτωβρίου 1943, κοντά στο Νεβέλ, Σοβιετική Ένωση) ήταν σοβιετική γυναίκα στρατιωτικός. Ήταν η πρώτη Καζακστανή γυναίκα, στην οποία δόθηκε ο τίτλος του Ήρωα της Σοβιετικής Ένωσης.

Βιογραφία
---------

Γεννήθηκε στις 2 Οκτωβρίου 1922 στον καταυλισμό Ζιεκούμ των Ουραλιών, στη σημερινή δημοκρατία του Καζακστάν. Ήταν Καζακστανή, από το γένος των Σερκές.
Οι γονείς της Μανσούκ πέθαναν όταν εκείνη ήταν μικρή και σε ηλικία πέντε ετών την υιοθέτησε η θεία της Αμινά Μαμέτοβα. Τα παιδικά της χρόνια, η Μανσούκ τα πέρασε στην Άλμα-Άτα. Το πραγματικό της όνομα ήταν Μανσίγια.

Πριν απο τον Δεύτερο Παγκόσμιο Πόλεμο, σπούδασε το Εργατικό Πανεπιστήμιο, το οποίο τέλειωσε μετά από διετή φοίτηση. Μετά εργάστηκε στο Ιατρικό Ινστιτούτο του Αλμάτι.

Μετά την είσοδο της Σοβιετικής Ένωσης στον πόλεμο η Μαμέτοβα κατατάχτηκε τον Σεπτέμβριο του 1942 στον σοβιετικό στρατό και πολέμησε ως πολυβολήτρια. 

Συμμετείχε σε σκληρές μάχες για την απελευθέρωση της πόλης Νέβελ όπου και σκοτώθηκε στις 15 Οκτωβρίου 1943. Βρίσκεται θαμμένη στην ίδια πόλη. Την 1 Μαρτίου του 1944 τιμήθηκε με τον τίτλο του Ήρωα της Σοβιετικής Ένωσης μετά από διάταγμα του προεδρείου του Ανωτάτου σοβιέτ της ΕΣΣΔ.

Επιπλέον πολλοί δρόμοι και σχολεία στο Αλμάτι, το Νεβέλ, το Οράλ και αλλού έχουν πάρει το όνομα της Μαμέτοβα. Μνημεία αφιερωμένα στη μνήμη της υπάρχουν ακόμα και σήμερα σε αρκετά μέρη της πρώην Σοβιετικής Ένωσης.

Εικόνες
-------

* Μνημείο για τη Μαμέτοβα στο Οράλ του Καζακστάν.Μνημείο για τη Μαμέτοβα στο Οράλ του Καζακστάν.
* Γραμματόσημο του Καζακστάν με τη ΜαμέτοβαΓραμματόσημο του Καζακστάν με τη Μαμέτοβα

Λογοτεχνία
----------

* Маметова Маншук Жиенгалиевна // Ήρωες της Σοβιετικής Ένωσης: μια Σύντομη βιογραφία λεξικό / Προηγ. ed του Ι. Ν. Шкадов. — Μ.: Воениздат, 1988. — T 2 /Λουμπόβ — Ο Yashchuk/. — Σ. 31. — 863 c. — 100 000 ανά τεύχος. Πρότυπο:Книга
* *Чечеткина A.* Батыр Маншук // Ηρωίδα. Vol. Ι. (Δοκίμια για τις γυναίκες — Ήρωες της Σοβιετικής Ένωσης). — Μ.: Политиздат, 1969.

Παραπομπές
----------

1. ↑  http://www.warheroes.ru/hero/hero.asp?

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μανσούκ Μαμέτοβα** |

* Маметова, Маншук Жиенгалиевна.  Η ιστοσελίδα "Ήρωες του έθνους".
* Το σπίτι-μουσείο του Ήρωα της Σοβιετικής Ένωσης Маншук Маметовой. (στο Οράλ).
* Συζήτηση με Маншук.
* Ωραία ώρα για Маншук Маметовой.
* Маметова Маншук Жиенгалиевна. [*νεκρός σύνδεσμος*] // Η ιστορία της πατρίδας. Κόμι.
* Γραμματόσημο με την εικόνα Маметовой Маншук.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 23833333
* LCCN: n94089042
* ISNI: 0000 0000 3521 6945
* SUDOC: 230978134

 |

 |
Η **Εθνική Ενότητα** ( εβραϊκά: המחנה הממלכתי‎), είναι μια φιλελεύθερη και εθνικο-φιλελύθερη σιωνιστική πολιτική συμμαχία στο Ισραήλ, που υποστηρίζει την πολιτική εποικισμών. Αποτελείται από την Γαλανόλευκη Συμμαχία του Μπενιαμίν Γκάνς και το κόμμα Νέα Ελπίδα. Ιδρύθηκε στις 14 Αγούστου του 2022´

Η συμμαχία δημιουργήθηκε για να συμμετάσχει στις ισραηλινές βουλευτικές εκλογές του 2022 .

Ιστορία
-------

 Ψηφοδέλτιο που χρησιμοποιήθηκε από το Κόμμα Εθνικής Ενότητας κατά τις εκλογές του 2022
Η συμμαχία μεταξύ των δύο κομμάτων, ανακοινώθηκε στις 10 Ιουλίου, και αρχικά ονομαζόταν Γαλανόλευκη η Νέα Ελπίδα. Στη συμμαχία προσχώρησε ο πρώην αρχηγός του επιτελείου του IDF Γκάντι Έιζενγκοτ και ο πρώην βουλευτής του Γιάμινα Ματάν Καχάνα στις 14 Αυγούστου, οπότε και η συμμαχία μετονομάστηκε σε Κόμμα Εθνικής Ενότητας.

Παραπομπές
----------

1. ↑  Keller-Lynn, Carrie (14 Αυγούστου 2022). «Ex-IDF chief Eisenkot, former Yamina minister Kahana join Gantz-led 'National Unity'». *The Times of Israel*. Αρχειοθετήθηκε από το πρωτότυπο στις 31 Οκτωβρίου 2022. Ανακτήθηκε στις 14 Αυγούστου 2022.
2. ↑  «Benny Gantz, Netanyahu Rival, Gives Campaign Launch Speech - Full English Transcript» (στα αγγλικά). *Haaretz*.. Ανακτήθηκε στις 2023-11-06.
3. ↑  Azulai, Moran; Karni, Yuval (10 July 2022). «In political partnership Gantz, Sa'ar aim for unity government». *Ynet*. Αρχειοθετήθηκε από το πρωτότυπο στις 31 October 2022.. Ανακτήθηκε στις 14 August 2022.
4. ↑  Keller-Lynn, Carrie (25 Ιουλίου 2022). «100 days out from election, campaign ads battle for soft-right voters». *The Times of Israel*. Αρχειοθετήθηκε από το πρωτότυπο στις 15 Αυγούστου 2022. Ανακτήθηκε στις 14 Αυγούστου 2022.
5. ↑  «Israel Elections: Shirely Pinto leaves Zionist Spirit for Gantz's National Unity». *The Jerusalem Post*. 22 Αυγούστου 2022. Αρχειοθετήθηκε από το πρωτότυπο στις 22 Αυγούστου 2022. Ανακτήθηκε στις 23 Αυγούστου 2022.
χωνί büchner
Το **χωνί Büchner** (Μπύχνερ) είναι ένα εργαστηριακό σκεύος που χρησιμοποιείται κατά τη διαδικασία της διήθησης. Συνήθως είναι φτιαγμένο από πορσελάνη αλλά υπάρχουν επίσης γυάλινα και πλαστικά χωνιά διαθέσιμα. Πρόκειται για ένα χωνί πάνω στο οποίο έχει προσαρμοστεί ένα κυλινδρικό τμήμα. Στο κάτω μέρος του κυλίνδρου υπάρχει ένας δίσκος φτιαγμένος από διάτρητη πορσελάνη ή πορώδες γυαλί. Στην επιφάνεια του πορσελάνινου δίσκου προσαρμόζεται κυκλικός ηθμός από διηθητικό χαρτί ή άλλο πολυμερές υλικό με πόρους διαφόρων διαμετρημάτων ανάλογα με τις απαιτήσεις της κάθε εφαρμογής. Χωνιά με πορώδες γυαλί μπορούν να χρησιμοποιηθούν και χωρίς φίλτρο. Το χωνί Buchner προσαρμόζεται σε ειδική κωνική φιάλη και χρησιμοποιείται σε συνδυασμό με αντλία κενού προκειμένου να πραγματοποιηθεί διήθηση υπό κενό.

Παραπομπές
----------

1. ↑  Jensen, William B. (2006-09-01). «The Origins of the Hirsch and Büchner Vacuum Filtration Funnels». *Journal of Chemical Education* **83** (9): 1283. doi:10.1021/ed083p1283. ISSN 0021-9584. .
Η αποστολή **Dawn** (στα αγγλικά σημαίνει αυγή) είναι μια αποστολή της NASA. Πρόκειται για ένα ρομποτικό διαστημόπλοιο που περιπλανάται στην Κύρια Ζώνη Αστεροειδών και εξερευνά τους μεγαλύτερους από αυτούς.

Στόχος της αποστολής είναι να απαντηθούν κρίσιμα ερωτήματα σχετικά με την εξέλιξη των πλανητών. Αυτό θα επιτευχθεί ερευνώντας λεπτομερώς τους δυο μεγαλύτερους αστεροειδείς, την 1 Δήμητρα και την 4 Εστία που έχουν παραμείνει άθικτες από την στιγμή της δημιουργίας τους. Η αποστολή εκτοξεύτηκε στις 27 Σεπτεμβρίου 2007, από το Ακρωτήριο Κανάβεραλ (Cape Canaveral) στη Φλόριντα των ΗΠΑ. Στις 26 Ιουνίου 2011 το Dawn έφτασε στην Εστία, γύρω από την οποία παρέμεινε σε τροχιά μέχρι το 2012. Έφτασε στη Δήμητρα στις 6 Μαρτίου του έτους 2015.

Ένα ιδιαίτερο χαρακτηριστικό του DAWN είναι ότι προωθείται με τρεις κινητήρες ιόντων ξένου. Είναι ο πρώτος βολιστήρας της ΝΑΣΑ με αυτό τον τύπο προώθησης.

Η Εστία από το DAWN σε απόσταση 16.000 χιλιομέτρων, στις 17 Ιουλίου 2011.

Εξωτερικοί σύνδεσμοι
--------------------

* απευθείας από τη NASA που βρίσκεται τώρα το διαστημόπλοιο
* Η εκτόξευση
* Η επίσημη ιστοσελίδα
* Η επίσημη περιγραφή της αποστολής
Νερόμυλος στο Rebecq του Βελγίου.  
Η δύναμη του νερού χρησιμοποιήθηκε από τον άνθρωπο ως κινητήριος δύναμη των μύλων για τη σύνθλιψη των κόκων των σιτηρών και την παραγωγή αλεύρων.
Ο **νερόμυλος** ή **υδρόμυλος** είναι η πρώτη μηχανή παραγωγής έργου που κατασκεύασε ο άνθρωπος με τη χρήση φυσικής, ήπιας και ανανεώσιμης πηγής ενέργειας. Με τη δύναμη που δημιουργεί η πτώση του νερού από ψηλά ή η ροή του και με τη βοήθεια του τροχού, εφεύρεση που άλλαξε την ανθρώπινη ιστορία, κινήθηκαν απλές και στη συνέχεια πολύπλοκες μηχανές, που κάλυψαν τις περισσότερες ανάγκες των προβιομηχανικών κοινωνιών, αντικαθιστώντας στις πρώιμες μηχανές την ανθρώπινη ή ζωϊκή δύναμη (χειρόμυλοι και ζωόμυλοι), κινητήριες δυνάμεις πριν το νερό και τον αέρα.Με τον νερόμυλο και την βοήθεια της μυλόπετρας επίσης άλεθαν το αλεύρι.

Η ιστορία του νερόμυλου
-----------------------

Η ιστορία του νερόμυλου αρχίζει με την νερομηχανή, που αναφέρεται χωρίς λεπτομέρειες σε επιγραφές των Σουμερίων. Πιστεύεται ότι στην Ουρ χρησιμοποιήθηκαν τροχοί με φτερά από κεραμικές πλάκες για υδροδότηση και πιθανόν για άλεση σιταριού .

Νερόμυλος στην Περαχώρα Κορινθίας (μοντέλο), 4ος αιώνας π.Χ. Τεχνολογικό Μουσείο Θεσσαλονίκης
Περιγραφή νερόμυλου γίνεται και από τον Στράβωνα όπου αναφέρεται ως «υδραλέτης».Βρισκόταν κατά την παράδοση στα Κάβειρα, στο παλάτι του Μιθριδάτη ΣΤ΄ του Ευπάτορα, βασιλιά του Πόντου, όπου το 64 π.Χ. τον είδαν οι Ρωμαίοι κατακτητές. Ο Βιτρούβιος στο έργο του περί αρχιτεκτονικής τον περιγράφει, ενώ ο Πλίνιος τον αναφέρει ως νέα μηχανή.

Ο αριθμός των νερόμυλων από τους οποίους σώζονται ίχνη ξεπερνά τις 20.000 στην Ελλάδα. Μετά την επανάσταση του 1821 στα όρια του τότε ελληνικού κράτους βρέθηκαν 6.000 νερόμυλοι, από τους οποίους 5.500 περιήλθαν στο δημόσιο, κατά τα ¾ καταστραμμένοι. 

> «Που 'ναι τόσα μιλιούνια δάνεια, που είναι οι πρόσοδοι, που 'ναι οι καλύτερες γαίες, που 'ναι οι μύλοι, που 'ναι τ' αργαστήρια των Τούρκων και σπίτια, που 'ναι τα περιβόλια και οι σταφιδότοποι; Ποιος τα 'χει παρμένα;», αναρωτιέται ο Μακρυγιάννης το 1840.
> 
> 
> 

Παλαιός νερόμυλος στη Λιβαδειά.  
 Σε μυλοαύλακες με μικρότερες ποσότητες νερού κατασκευάζονταν ξύλινο βαγένι ύψους άνω των 5μ. συνεχώς στενούμενο ούτως ώστε να προσπίπει το νερό με δύναμη πάνω στις ακτίνες της οριζόντιας φτερωτής που έτσι θα μετακινούσε τις δυο μυλόπετρες.
Ο Π. Μωραϊτίνης ανεβάζει τους μύλους το 1869 σε 3.000. Καταγραφή των νερόμυλων στην Ήπειρο και τη Μακεδονία που ανήκαν τότε στην Οθωμανική Αυτοκρατορία, έκανε ο ταγματάρχης του μηχανικού Νικόλαος Σχινάς. Νερόμυλους στην τελευταία δεκαετία του προηγούμενου αιώνα αναφέρει ο Χ. Μακρίδης.

Παραπομπές
----------

1. ↑  Λ. Λούκος, Νερόμυλοι, μελέτη ιστορική και λαογραφική «Εισαγωγή», εκδοτικό τυπογραφείο Πατρών, 1985
2. ↑  Στράβων, Γεωγραφικά, Κεφ. 2.2.1
3. ↑  Νικόλαος Σχινάς, «Οδοιπορικαί σημειώσεις» 1886-1887.
4. ↑  Χ. Μακρίδης, «Οδηγός της Ελλάδος».
5. ↑  Νικόλαος Ιγγλέσης, Νερόμυλοι του ελληνικού χώρου 1905-1930

Πηγές
-----

* Καθημερινή «Επτά ημέρες»: Ελληνικοί Νερόμυλοι
Οι **διαδρομές κρασιού της Χιλής** (ισπανικά : *Rutas del vino chileno)* είναι η ονομασία μιας σειράς διαδρομών που εξερευνούν τις οινοπαραγωγικές περιοχές της Χιλής.   Το μεγαλύτερο μέρος τους βρίσκεται στην κεντρική κοιλάδα της Χιλής. Η πρώτη διαδρομή του κρασιού δημιουργήθηκε το 1996 στην Σάντα Κρους και επί του παρόντος το όλο πρόγραμμα υποστηρίζεται από το Υπουργείο Οικονομίας, Ανάπτυξης και Τουρισμού και το Υπουργείο Δημοσίων Έργων. Οι διαδρομές κρασιού της Χιλής διασχίζουν αρκετές περιοχές, και ο επισκέπτης μπορεί να βρει σε αυτές όχι μόνο αμπελώνες, αλλά και διάφορα άλλα. Οι διαδρομές κρασιού της Χιλής έχουν στόχο να αναδείξουν και να προωθήσουν την χιλιανή παραγωγή κρασιού μέσω της προώθησης του οινοτουρισμού.

Σύμφωνα με στατιστικά στοιχεία του Οργανισμού Τροφίμων και Γεωργίας, η Χιλή έχει την πέμπτη υψηλότερη παραγωγή κρασιού παγκοσμίως και την υψηλότερη στο νότιο ημισφαίριο. Το χιλιανό κρασί, ένα από τα πιο γνωστά εξαγώγιμα προϊόντα της χώρας, συμβάλλει στην οικονομική ανάπτυξη της Χιλής. Παρομοίως ο οινοτουρισμός έχει σημαντική δυναμική στην Χιλή ακριβώς χάρη στις διαδρομές του κρασιού και την μεγάλη παραγωγή της χώρας.

Από τις 339 ενεργές οιναποθήκες (κελάρια) της χώρας, μόνο οι 78 από αυτές είχαν τουριστική δραστηριότητα σε τακτική βάση το 2013, αντιπροσωπεύοντας το 23% του συνόλου. Η κοιλάδα Μαϊπό έχει 23 αμπελώνες ανοιχτούς για τουρίστες, η κοιλάδα Καζαμπλάνκα 12 και η κοιλάδα Κολτσάγουα 14. Συνολικά 533.499 επισκέπτες επισκέφθηκαν κάποια οιναποθήκη ή αμπελώνα στην Χιλή.

Παραπομπές
----------

1. ↑  Ministerio de Agricultura (26 de mayo de 1995), «Decreto 464: Establece zonificación vitícola y fija normas para su utilización», *Biblioteca del Congreso Nacional de Chile*, consultado el 9 de abril de 2011.
2. ↑  Ministerio de Agricultura (25 de septiembre de 2015), «Decreto 22: Modifica Decreto N°464, de 1994, que establece zonificación vitícola y fija normas para su utilización», *Biblioteca del Congreso Nacional de Chile*, consultado el 20 Nov 2015
3. ↑  Servicio Nacional de Turismo de Chile. «Rutas del vino». *Vinos y comida* (Chileestuyo.cl). Αρχειοθετήθηκε από το πρωτότυπο στις 22 March 2015.. Ανακτήθηκε στις 19 May 2015.
4. ↑  Organización de las Naciones Unidas para la Alimentación y la Agricultura (8 October 2015). «Wine production (tons)» (στα English). *Faostat* (Faostat3.fao.org): σελ. 1.. Ανακτήθηκε στις 20 December 2015.
5. ↑  +M Group Ltda. (2014). «Diagnóstico del Enoturismo en Chile año 2013».
Ο **Ατζούν Ιλίτζαλι** (Αδριανούπολη, 29 Μαΐου 1969) είναι Τούρκος παραγωγός και επιχειρηματίας. Είναι ιδρυτής και πρόεδρος της εταιρείας παραγωγής "Acun Medya" και ιδιοκτήτης του τουρκικού τηλεοπτικού καναλιού TV8.

Βιογραφία
---------

Γεννήθηκε στην Αδριανούπολη από μια οικογένεια που καταγόταν από την Ιλίτζα του Ερζερούμ, εξ ου και το επίθετό του. Τελείωσε το δημοτικό στην Αδριανούπολη και την δευτεροβάθμια εκπαίδευση στο Kadıköy Maarif College και στο Anatolian High School της Κωνσταντινούπολης. Εισήχθη στο Πανεπιστήμιο της Πόλης, αλλά τα παράτησε και ξεκίνησε να εργάζεται από νεαρή ηλικία.

Ο Ιλίτζαλι ξεκίνησε την καριέρα του στις επιχειρήσεις μαζί με τον πατέρα του Εργκιούν, ιδρύοντας ένα μικρό μαγαζί με ρούχα στο Bağdat Caddesi. Τα πράγματα δεν πήγαν όπως τα ήθελε και έτσι σε ηλικία 21 ετών το μαγαζί χρεωκόπησε. Μετά από αυτήν την πρώτη απογοητευτική εμπειρία, ξεκίνησε να εργάζεται ως ρεπόρτερ στο κανάλι Show TV. Αφού εργάστηκε για αρκετά χρόνια εκεί, ο Ιλίτζαλι δημιούργησε μια εταιρεία παραγωγής το 2004, η οποία έγινε μια από τις πιο πετυχημένες εταιρείες στην Τουρκία. Στα τέλη του 2013, επέκτεινε τις επενδύσεις του αποκτώντας το τηλεοπτικό κανάλι TV8.

Καριέρα
-------

Ο Ιλίτζαλι ξεκίνησε την τηλεοπτική του καριέρα ως αθλητικός ρεπόρτερ και πήρε προαγωγή χάρη στην επιτυχία του. Μετά από χρόνια εμπειρίας, ξεκίνησε την δική του ψυχαγωγική εκπομπή με την οποία ταξίδεψε σε όλο τον κόσμο. Η εκπομπή είχε τόση μεγάλη επιτυχία ώστε έγινε γνωστός σε όλο το έθνος. Η εκπομπή αυτή ήταν το πρώτο προϊόν της εταιρείας του *Acun Medya*. Ο Ιλίτζαλι έγινε οικοδεσπότης και παραγωγός των εκπομπών της εταιρείας του.

Η εταιρεία του μεταδίδει τηλεοπτικές εκπομπές όπως *O Ses Türkiye* (τουρκική έκδοση του *The Voice*), *Yetenek Sizsiniz Türkiye* (τουρκική έκδοση του *Got Talent*), *Survivor*, *Var mısın? Yok musun?* (τουρκική έκδοση του Deal or No Deal) και *Yok Böyle Dans* (τουρκική έκδοση του *Dancing with the Stars*).

Τον Νοέμβριο του 2013, ο Ιλίτζαλι απέκτησε το τηλεοπτικό κανάλι *TV8*. Στο νέο του κανάλι, ξεκίνησε νέα προγράμματα όπως το *Utopia* και "Rising Star Türkiye".

Προσωπική ζωή
-------------

Έχει κάνει τρεις γάμους και έχει αποκτήσει τέσσερις κόρες. Ο πρώτος του γάμος έγινε το 1988, με την Σεντά Μπασμπούγκ, με την οποία απέκτησε μια κόρη, την Μπανού (γενν. 1990). Το διαζύγιο τους βγήκε το 1993. Το 2003 παντρεύτηκε τη Ζεϊνέπ Γιλμάζ, με την οποία απέκτησε δύο κόρες, τις Λεϊλά (γενν. 2004) & Γιασεμίν (γενν. 2007). Το 2010, όντας παράλληλα παντρεμένος, ξεκίνησε τη σχέση του με την Σεϊμά Σουμπασί, φτάνοντας έτσι στις διαδικασίες διαζυγίου με τη σύζυγο του. Ωστόσο, λίγο αργότερα το ζευγάρι συμφιλιώθηκε και οι διαδικασίες διακόπηκαν. Το 2013, γεννήθηκε όμως η τέταρτη κόρη του, Μελίσα, από τη παράνομη σχέση του με την Σουμπασί κι έτσι πήρε διαζύγιο από τη Γιλμάζ, το οποίο εκδόθηκε το 2016. Από το 2017 μέχρι το 2018, υπήρξε παντρεμένος με την Σεϊμά Σουμπασί.

Παραπομπές
----------

* "Acun Ilucalı'ya Karısından Ağır Suçlamalar". *Milliyet*
*

Εξωτερικοί σύνδεσμοι
--------------------

* Επίσημη ιστοσελίδα
* Εταιρεία Acun Medya
Στη στερεομετρία, **τρίεδρο** λέγεται ένα πολύεδρο που έχει τρεις έδρες.

Τρίεδρη γωνία
-------------

Τρίεδρο Frenet
Μία τριάδα αυθαίρετων διανυσμάτων {*T, N, B*} με κοινή κορυφή το σημείο *P*, αποκαλείται συχνά **τρίεδρη γωνία**, δεδομένου ότι καθορίζει τρία επίπεδα.

Ο όρος «τρίεδρο» συναντάται συχνά στη μελέτη των ορθογωνίων μοναδιαίων διανυσμάτων, τα διανύσματα που αποτελούν την τρίεδρη γωνία είναι συχνά μοναδιαία και είναι το «εφαπτόμενο διάνυσμα» (*tangent vector*, που συμβολίζεται *T*), το «πρώτο κάθετο διάνυσμα» (*normal vector*, που συμβολίζεται *N*) και το «δεύτερο κάθετο διάνυσμα» (*binormal vector*, που συμβολίζεται *B*). Το τρίεδρο του Darboux, είναι ένα τέτοιο παράδειγμα, αποτελείται από τρία ορθοκανονικά διανύσματα *e*1, *e*2, *e*3 με κοινή κορυφή το σημείο *P* στον Ευκλείδειο χώρο.

Η τριάδα διανυσμάτων {*T, N, B*} αποτελεί μία ορθοκανονική βάση του *R*3 και ονομάζεται «συνοδεύον τρίεδρο» (moving frame) ή «τρίεδρο Frenet» (Frenet frame) στο σημείο *P*.

Οσόεδρο
-------

Οσόεδρο {2,3}
Υπάρχει ένα ακόμα τοπολογικά πολυεδρικό σχήμα με τρεις έδρες, που εκφυλίζεται ως πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται τριγωνικό οσόεδρο και έχει συμβολισμό Schläfli {2,3}. Το τριγωνικό οσόεδρο διαθέτει 2 κορυφές (αντίποδα σημεία), 3 ακμές και 3 έδρες (δίγωνα).

Παραπομπές
----------

1. ↑  Altshiller-Court (1979), σελ. 27-41.
2. ↑  Weisstein, Eric W. "Trihedron" από το MathWorld.
3. ↑  Βασιλείου & Παπατριανταφύλλου (2010), σελ. 11.
4. ↑  Weisstein, Eric W. "Hosohedron" από το MathWorld.

### Πηγές

* Altshiller-Court, N. (1979). «2.The Trihedral Angle». *Modern Pure Solid Geometry* (2η έκδοση). New York: Chelsea Pub Co. σελίδες 27–41. ISBN 978-0-8284-0147-0.  ASIN 0828401470
* Βασιλείου, Ε.· Παπατριανταφύλλου, Μ. (2010). *Σημειώσεις Διαφορικής Γεωμετρίας των Καμπυλών και Επιφανειών*. Πανεπιστήμιο Αθηνών.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Πολύεδρα |
| --- |
|  |
| 1–10 έδρες | 
* Μονόεδρο
* Δίεδρο
* Τρίεδρο
* Τετράεδρο
* Πεντάεδρο
* Εξάεδρο
* Επτάεδρο
* Οκτάεδρο
* Εννεάεδρο
* Δεκάεδρο
 |
|  |
| 11–20 έδρες | 
* Ενδεκάεδρο
* Δωδεκάεδρο
* Τριδεκάεδρο
* Τετραδεκάεδρο
* Πενταδεκάεδρο
* Εξαδεκάεδρο
* Επταδεκάεδρο
* Οκταδεκάεδρο
* Εννεαδεκάεδρο
* Εικοσάεδρο
 |
|  |
| Άλλα πολύεδρα | 
* Εικοσιδωδεκάεδρο
* Τριακοντάεδρο
* Τετρακοντάεδρο
* Εξηκοντάεδρο
* Εννενηκοντάεδρο
* Απειρόεδρο
 |

 |
Στη στερεομετρία, **πεντάεδρο** λέγεται ένα πολύεδρο που έχει πέντε έδρες. Δεδομένου ότι τα πολύεδρα με πέντε έδρες δεν είναι ισοεδρικά και επιπλέον υπάρχουν δύο διαφορετικοί τοπολογικοί τύποι τους, ο όρος αυτός χρησιμοποιείται πολύ λιγότερο από ότι το τετράεδρο ή το οκτάεδρο.

Το μη κανονικό πεντάεδρο είναι μη κυρτό στερεό.

Τοπολογικοί τύποι
-----------------

Οι δύο τοπολογικές μορφές του πενταέδρου, που έχουν έδρες κανονικά πολύγωνα, είναι η τετραγωνική πυραμίδα και το τριγωνικό πρίσμα. Μπορούν επίσης να κατασκευαστούν γεωμετρικές παραλλαγές του με μη κανονικές έδρες.

| Ονομασία | Εικόνα | Κορυφές | Ακμές | Έδρες | Είδος εδρών |
| --- | --- | --- | --- | --- | --- |
| Τετραγωνική πυραμίδα(Πυραμίδες) |  | 5 | 8 | 5 | 4 τρίγωνα1 τετράγωνο |
| Τριγωνικό πρίσμα(Πρίσματα) |  | 6 | 9 | 5 | 2 τρίγωνα3 τετράγωνα |

Η *τετραγωνική πυραμίδα* μπορεί να θεωρηθεί ως εκφυλισμένο *τριγωνικό πρίσμα* όπου η μία από τις πλευρικές ακμές του έχει συμπτυχθεί σε ένα σημείο, χάνοντας έτσι μία ακμή και μία κορυφή, αφού δύο από τις τετράγωνες έδρες του μεταλλάχθηκαν σε τρίγωνα.

### Οσόεδρο

Οσόεδρο {2,5}
Υπάρχει και ένα τρίτο τοπολογικά πολυεδρικό σχήμα με 5 έδρες, που εκφυλίζεται σε πολύεδρο, ενώ υφίσταται ως σφαιρική πλακόστρωση δίγωνων εδρών, το οποίο ονομάζεται πενταγωνικό οσόεδρο και έχει συμβολισμό Schläfli {2,5}. Το πενταγωνικό οσόεδρο διαθέτει 2 κορυφές (αντίποδα σημεία), 5 ακμές και 5 έδρες (δίγωνα).

Παραπομπές
----------

1. ↑  Weisstein, Eric W. "Hosohedron" από το MathWorld.

### Πηγές

* Weisstein, Eric W. "Pentahedron" από το MathWorld.

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Πολύεδρα |
| --- |
|  |
| 1–10 έδρες | 
* Μονόεδρο
* Δίεδρο
* Τρίεδρο
* Τετράεδρο
* Πεντάεδρο
* Εξάεδρο
* Επτάεδρο
* Οκτάεδρο
* Εννεάεδρο
* Δεκάεδρο
 |
|  |
| 11–20 έδρες | 
* Ενδεκάεδρο
* Δωδεκάεδρο
* Τριδεκάεδρο
* Τετραδεκάεδρο
* Πενταδεκάεδρο
* Εξαδεκάεδρο
* Επταδεκάεδρο
* Οκταδεκάεδρο
* Εννεαδεκάεδρο
* Εικοσάεδρο
 |
|  |
| Άλλα πολύεδρα | 
* Εικοσιδωδεκάεδρο
* Τριακοντάεδρο
* Τετρακοντάεδρο
* Εξηκοντάεδρο
* Εννενηκοντάεδρο
* Απειρόεδρο
 |

 |
Ο **Κωνσταντίνος Εγκολφόπουλος** (1912 - 6 Μαΐου 1991) ήταν Έλληνας ναύαρχος του Πολεμικού Ναυτικού και υπουργός στην Κυβέρνηση Εθνικής Ενότητας, μετά την πτώση της Χούντας των συνταγματαρχών.

Βιογραφία
---------

Ακολούθησε σταδιοδρομία στο Πολεμικό Ναυτικό και αποφοίτησε από τη Σχολή Ναυτικών Δοκίμων. Την περίοδο 1956 - 1958 διετέλεσε διοικητής της σχολής υποβρύχιων καταστροφών φέροντας τον βαθμό του Πλοιάρχου, ενώ την περίοδο 1965 - 1967 Αρχηγός του Στόλου, φέροντας τον βαθμό του Υποναυάρχου. Στις 30 Μαρτίου 1967 ανέλαβε την αρχηγία του Γενικού Επιτελείου Ναυτικού. Την νύχτα της 21ης Απριλίου συνελήφθη από στρατιωτικούς και οδηγήθηκε στο Πεντάγωνο. Αρνήθηκε να συνεργαστεί με τη Χούντα των Συνταγματαρχών και παραιτήθηκε στις 24 Απριλίου. Κατά τη διάρκεια της επταετίας του προσφέρθηκε η αρχηγία του κινήματος του ναυτικού, την οποία όμως αρνήθηκε καθώς δεν πίστευε στην επιτυχία της κίνησης. Παρ' όλα αυτά, συνελήφθη από το δικτατορικό καθεστώς, καθώς τον θεωρούσε οργανωτή του κινήματος. Αρχικά, μεταφέρθηκε στην ναυτική βάση στον Βοτανικό και στη συνέχεια στο Ειδικό Ανακριτικό Τμήμα της Ελληνικής Στρατιωτικής Αστυνομίας.

Μετά την πτώση της Χούντας ανέλαβε στην κυβέρνηση Εθνικής Ενότητας το Υπουργείο Εμπορικής Ναυτιλίας, θέση στην οποία παρέμεινε μέχρι τις 21 Νοεμβρίου του 1974. Τον Ιανουάριο του 1975 επέστρεψε στην ενεργό υπηρεσία και ανέλαβε για δεύτερη φορά την ηγεσία του Πολεμικού Ναυτικού. Στην ηγεσία του Π.Ν. παρέμεινε μέχρι τον Ιανουάριο του 1976, οπότε και αποστρατεύθηκε με τον βαθμό του Ναυάρχου και τον τίτλο του Επίτιμου Αρχηγού του Π.Ν.. Ήταν μάρτυρας κατηγορίας στη δίκη των πραξικοπηματιών.

Απεβίωσε στις 6 Μαΐου του 1991.

Παραπομπές
----------

1. ↑  Διατελέσαντες αρχηγοί του Στόλου Αρχειοθετήθηκε 2011-11-05 στο Wayback Machine. από την ιστοσελίδα του Πολεμικού Ναυτικού
2. ↑  Διατελέσαντες αρχηγοί Υποβρύχιων Καταστροφών Αρχειοθετήθηκε 2010-08-22 στο Wayback Machine. από την ιστοσελίδα του Πολεμικού Ναυτικού
3. ↑  Οργή ναυάρχου και ομολογία για (συν)ενοχή, άρθρο της εφημερίδας "Ελευθεροτυπία"
4. ↑  Ε΄ Ιστορικά, *Το κίνημα του Ναυτικού και το "Βέλος"*, τεύχος 186, σελ.34
5. ↑  Κυβέρνηση Εθνικής Ενότητας Αρχειοθετήθηκε 2010-10-27 στο Wayback Machine. από την Γενική Γραμματεία της Κυβέρνησης
6. ↑  Διατελέσαντες αρχηγοί του ΓΕΝ Αρχειοθετήθηκε 2010-11-21 στο Wayback Machine. από την ιστοσελίδα του Πολεμικού Ναυτικού
7. ↑  Χρονικό '91, Ετήσια Έκδοση του Χρονικού του 20ού αιώνα,εκδ. Τέσσερα Έψιλον, σελ. 215.
**Η Γέφυρα Cavour** είναι μια γέφυρα στη Ρώμη, που συνδέει την Piazza del Porto di Ripetta με το Lungotevere dei Mellini, στο *Rioni* Campo Marzio και το Prati. 

Η γέφυρα χρησιμεύει επίσης ως σύνδεση μεταξύ της Piazza Cavour [it] και της περιοχής Campo Marzio κοντά στο Ara Pacis .

 Η ρωμαϊκή παράδοση της πρωτοχρονιάτικης κατάδυσης στον Τίβερη.
Από τη μεταπολεμική περίοδο, το πρωί της 1ης Ιανουαρίου κάθε έτους, συνεχίζεται η παράδοση της κατάδυσης στον Τίβερη από κολυμβητές που πηδούν από το στηθαίο της γέφυρας.

Ιστορία
-------

Η γέφυρα, σχεδιασμένη από τον αρχιτέκτονα Angelo Vescovali, χτίστηκε μεταξύ 1896 και 1901, για να αντικαταστήσει την προσωρινή *Passerella di Ripetta*, που χρονολογείτο από το 1878.  Εγκαινιάστηκε στις 25 Μαΐου 1901 και πήρε το όνομά της από τον Camillo Benso, κόμη του Cavour, έναν από τους πρωτοπόρους της ιταλικής ενοποίησης.

Περιγραφή
---------

Η γέφυρα έχει πέντε καμάρες τοιχοποιίας καλυμμένες με ασβεστόλιθο.

Δείτε επίσης
------------

* Τζον Κρεγκ

Βιβλιογραφία
------------

* Armando Ravaglioli (1997). *Roma anno 2750 ab Urbe condita. Storia, monumenti, personaggi, prospettive*. Rome: Tascabili Economici Newton. ISBN 88-8183-670-X.
* Claudio Rendina (2005). *Enciclopedia di Roma*. Rome: Newton Compton Editori. ISBN 88-541-0304-7.

1. ↑  See Rendina, p. 270.
2. ↑  See Ravaglioli, p. 53.
Συντεταγμένες: 40°5′10″N 20°24′46″E﻿ / ﻿40.08611°N 20.41278°E﻿ / 40.08611; 20.41278

Η **Σωπική** (Αλβανικά: *Sopik*) είναι ορεινό χωριό, το οποίο υπάγεται διοικητικά στο Νομό Αργυροκάστρου στην νότια Αλβανία και κατοικείται από την ελληνική κοινότητα, καθώς και το πρώτο χωριό που συναντάται μετά τη διέλευση Δρυμάδων Πωγωνίου. Ανήκει στα χωριά της ελληνικής μειονότητας και ιστορικά ανήκει στην περιοχή Πωγωνίου της Βορείου Ηπείρου. Το 2015 έγινε μέρος του Δήμου Δρόπολης αφού η Αλβανική κυβέρνηση με σχετική μεταρρύθμιση κατάργησε τον Δήμο Πωγωνίου. Λόγω της πολύ κοντινής απόστασης της Σωπικής με τα ελληνοαλβανικά σύνορα, νοτιοανατολικά του οικισμού βρίσκεται ένα δευτερεύον σημείο διέλευσης των συνόρων με την Ελλάδα.

Το χωριό είναι χτισμένο στους πρόποδες του όρους Μερόπη (Δούσκο/Νεμέρτσικα), σε υψόμετρο περίπου 980 μέτρων, επάνω σε μικρούς λοφίσκους κατάφυτους από αμπέλια και περιβόλια φυλλοβόλων φρουτόδεντρων. Οι κάτοικοι παραδοσιακά επιδίδονταν στη τέχνη του βαρελά, φτιάχνοντας φημισμένα κρασοβάρελα, μπούντενες για τυριά, αρμεχτούρες, βεδούρες και τρουμπέκια (αγγεία της γαλακτοπαραγωγής).

Παραπομπές
----------

1. ↑  «Τέταρτη έκθεση που υποβλήθηκε από την Αλβανία σύμφωνα με το άρθρο 25 παράγραφος 2 της σύμβασης πλαισίου για την προστασία των εθνικών μειονοτήτων». Υπουργείο Εξωτερικών, Δημοκρατία της Αλβανίας. σελ. 97. Αρχειοθετήθηκε από το πρωτότυπο στις 29 Δεκεμβρίου 2018. Ανακτήθηκε στις 28 Δεκεμβρίου 2018.
2. ↑  Τοποθεσία της Σωπικής
3. ↑  Νόμος νο. 115/2014 Αρχειοθετήθηκε 2015-09-24 στο Wayback Machine.
4. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons
* Η Σωπική

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 234848520

 |

 |
Ο **Όμιλος Εταιριών ΕΛΛΗΝΙΚΑ ΚΑΛΩΔΙΑ** είναι μια ελληνική βιομηχανία καλωδίων διεθνώς γνωστή ως **CABLEL**. Η εταιρία έχει δραστηριότητα από το 1950 και σήμερα διαθέτει 6 εργοστάσια παραγωγής στην Ελλάδα, στη Ρουμανία και στη Βουλγαρία, έχοντας αναπτύξει παγκόσμια εμπορική δραστηριότητα. Η ΕΛΛΗΝΙΚΑ ΚΑΛΩΔΙΑ συγκαταλέγεται στις δέκα μεγαλύτερες βιομηχανίες της Ελλάδας.

Οι σημαντικότερες κατηγορίες καλωδίων της ΕΛΛΗΝΙΚΑ ΚΑΛΩΔΙΑ είναι: Υποβρύχια καλώδια, καλώδια Υψηλής και Υπερυψηλής τάσης, καλώδια ισχύος Μέσης και Χαμηλής τάσης καθώς και καλώδια Τηλεπικοινωνιών, Οπτικών Ινών και Μεταφοράς Δεδομένων.

Ιστορία
-------

**1950:** Έναρξη παραγωγής καλωδίων από τη ΒΙΟΧΑΛΚΟ

**1973:** Ίδρυση της εταιρίας ΕΛΛΗΝΙΚΑ ΚΑΛΩΔΙΑ Α.Ε.

**1991:** Έναρξη παραγωγής καλωδίων οπτικών ινών

**1994:** Εισαγωγή στο Χρηματιστήριο Αθηνών

**1999:** Απόκτηση πλειοψηφίας μετοχών της Ρουμανικής εταιρίας ICME ECAB S.A.[*νεκρός σύνδεσμος*]

**2003:** Ολοκλήρωση του νέου εργοστασίου παραγωγής στη Θήβα και έναρξη λειτουργίας γραμμής Υψηλής Τάσης

**2008:** Λειτουργία νέας γραμμής παραγωγής καλωδίων Υψηλής και Υπερυψηλής τάσης 400kV

**2011:** Εξαγορά της εταιρίας FULGOR Α.Ε. που δραστηριοποιείται στην παραγωγή καλωδίων ισχύος έως και 150 kV, υποβρύχιων καλωδίων μέσης τάσης και οπτικών ινών, γυμνών αγωγών καθώς και βεργών χαλκού (Cu) – αλουμινίου (Al)/ 

**2012:** Επενδυτικό Σχέδιο ύψους 55 εκ. Ευρώ για παραγωγή υποβρύχιων καλωδίων Υψηλής Τάσης στην παραγωγική μονάδα της θυγατρικής FULGOR

**2014:** Έναρξη λειτουργίας της νέας παραγωγικής μονάδας της FULGOR στο Σουσάκι Κορινθίας

### Παραπομπές

1. ↑  «CABLEL Corporate Responsibility 2012» (PDF). Αρχειοθετήθηκε από το πρωτότυπο (PDF) στις 14 Οκτωβρίου 2014. Ανακτήθηκε στις 9 Οκτωβρίου 2014.
2. ↑  Οι 100 μεγαλύτερες βιομηχανικές επιχειρήσεις στην Ελλάδα
3. ↑  «Ελληνικά Καλώδια: Αυξημένα έσοδα και νέες επενδύσεις το 2012». Αρχειοθετήθηκε από το πρωτότυπο στις 15 Μαρτίου 2015. Ανακτήθηκε στις 9 Οκτωβρίου 2014.
4. ↑  «ΕΛΛΗΝΙΚΑ ΚΑΛΩΔΙΑ Α.Ε.». Αρχειοθετήθηκε από το πρωτότυπο στις 5 Αυγούστου 2014. Ανακτήθηκε στις 9 Οκτωβρίου 2014.
5. ↑  Ελληνικά Καλώδια: Θετικές προοπτικές για το 2014
6. ↑  Υπογραφή σύμβασης του ΑΔΜΗΕ με τα Ελληνικά Καλώδια
7. ↑  Συνεργασία ΔΕΗ-Όμιλος Ελληνικά Καλώδια[*νεκρός σύνδεσμος*]
8. ↑  «Εξαγόρασε την Fulgor A.E. η «Ελληνικά Καλώδια Α.Ε.»». Αρχειοθετήθηκε από το πρωτότυπο στις 13 Δεκεμβρίου 2013. Ανακτήθηκε στις 9 Οκτωβρίου 2014.

### Εξωτερικοί Σύνδεσμοι

* Επίσημη Ιστοσελίδα
Ο ποταμός Λίσσος λίγο πριν χυθεί στο Θρακικό Πέλαγος
Ο **Λίσσος** ή **Φιλιούρης** είναι ποταμός της Θράκης. Πηγάζει από την οροσειρά της Ροδόπης (όρος Μεγάλο Λιβάδι) και εκβάλλει στο Θρακικό πέλαγος δίπλα στο χωριό Ίμερος. Ο ποταμός έχει πλούσια ιχθυοπανίδα και ορνιθοπανίδα.

Ιστορία
-------

Ο Ηρόδοτος αναφέρει ότι ποταμός στέρεψε στο πέρασμα του στρατού του Ξέρξη.

"108. *Ο δε Ξέρξης εκ του Δορίσκου επορεύετο κατά της Ελλάδος, όσα δε έθνη ευρίσκοντο εις την πορείαν του τα ηνάγκαζε ν' ακολουθώσι τον στρατόν• καθότι, ως είπον ήδη προηγουμένως, όλη η μέχρι της Θεσσαλίας χώρα ήτο υποδεδουλωμένη και φόρου υποτελής, πρώτον μεν υπό του Μεγαβάζου, έπειτα δε υπό του Μαρδονίου. Πορευόμενος δε εκ του Δορίσκου, πρώτον διήλθε πλησίον των Σαμοθρακικών τειχών, των οποίων το τελευταίον προς δυσμάς είναι η Μεσαμβρία• κατόπιν αυτής είναι η πόλις των Θασίων Στρύμη, και μεταξύ των δύο τούτων πόλεων ρέει ο **Λίσσος ποταμός**, του οποίου το ύδωρ δεν ήρκεσε τότε εις τον στρατόν του Ξέρξου, αλλ' εξέλιπεν. Η χώρα αύτη πάλαι μεν εκαλείτο Γαλλαϊκή, νυν δε Βριαντική• αληθώς όμως ειπείν είναι και αύτη των Κικόνων.*"

Παραπομπές
----------

1. ↑  «Λίσσος». *mythotopia.eu*. Ινστιτούτο Επεξεργασίας του Λόγου. Ανακτήθηκε στις 25 Σεπτεμβρίου 2023.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ποταμοί της Ελλάδας |
| --- |
|  |
| Ήπειρος | 
* Αχελώος
* Άραχθος
* Θύαμις (ή *Καλαμάς*)
* Λούρος
* Αώος
 |  |
|  |
| Θεσσαλία | 
Πηνειός Θεσσαλίας |
|  |
| Θράκη | 
* Άρδας\*\*
* Έβρος
* Βοσβόζης
* Κομψάτος
* Κόσυνθος
* Λίσσος
 |
|  |
| Μακεδονία | 
* Αλιάκμονας
* Αξιός
* Εχέδωρος (ή *Γαλλικός*)
* Λουδίας
* Νέστος
* Στρυμώνας
 |
|  |
| Στερεά Ελλάδα | 
* Εύηνος
* Μόρνος
* Σπερχειός
 |
|  |
| Πελοπόννησος | 
* Αλφειός
* Ευρώτας
* Πηνειός Πελοποννήσου
 |
|  |
| 
\* (Οι ποταμοί αναγράφονται από τους μεγαλύτερους στους μικρότερους σε μήκος και εντός ελλαδικού χώρου). \*\* Ο Άρδας είναι παραπόταμος του Έβρου. Έχει μήκος 241 χλμ. από τα οποία, 49 χλμ. στην Ελλάδα. |

 |
Η **µοµελοτινίβη** (αγγλ. *momelotinib*) είναι φαρμακευτική δραστική ένωση, που είναι ένας αναστολέας της JAK1/2 και του ACVR1. Από τον Σεπτέμβριο 2023 πωλείται με την εμπορική ονομασία ***Ojjaara*** ως ένα αντικαρκινικό φάρμακο που χρησιμοποιείται για τη θεραπεία της μυελοΐνωσης. Είναι αναστολέας της κινάσης Janus και λαμβάνεται από το στόμα.

Οι πιο συχνές παρενέργειες που επιφέρει, περιλαμβάνουν ζάλη, κόπωση, βακτηριακή λοίμωξη, αιμορραγία, θρομβοπενία, διάρροια και ναυτία. 

Εγκρίθηκε για ιατρική χρήση στις Ηνωμένες Πολιτείες Αμερικής τον Σεπτέμβριο του 2023.

Ιατρικές χρήσεις
----------------

Η µοµελοτινίβη ενδείκνυται για τη θεραπεία της μυελοΐνωσης ενδιάμεσου ή υψηλού κινδύνου σε ενήλικες με αναιμία.

Φαρμακολογία
------------

Είναι ένας αναστολέας των κινασών Janus JAK1 και JAK2, ενεργώντας ως ανταγωνιστής ATP με τιμές IC<sub id="mwLQ">50</sub> 11 και 18 nM, αντίστοιχα. Ο αναστολέας είναι σημαντικά λιγότερο δραστικός έναντι άλλων κινασών, συμπεριλαμβανομένου του JAK3 (IC50 = 0,16 *μ* M).

Παραπομπές
----------

1. ↑  share.uoa.gr/protected/all-download/tomos\_therapeytikon\_2021.pdf Μοµελοτινίβη
2. 1 2   (19 September 2023). *FDA Roundup: September 19, 2023*. Δελτίο τύπου."FDA Roundup: September 19, 2023".
3. 1 2  «Novel Drug Approvals for 2023». *U.S. Food and Drug Administration (FDA)*. 15 Σεπτεμβρίου 2023. Ανακτήθηκε στις 20 Σεπτεμβρίου 2023. "Novel Drug Approvals for 2023".
4. ↑  «CYT387, a selective JAK1/JAK2 inhibitor: in vitro assessment of kinase selectivity and preclinical studies using cell lines and primary cells from polycythemia vera patients». *Leukemia* **23** (8): 1441–5. August 2009. doi:10.1038/leu.2009.50. PMID 19295546.

Εξωτερικοί σύνδεσμοι
--------------------

* + Κλινική δοκιμή με αριθμό *NCT04173494* για "A Study of Momelotinib Versus Danazol in Symptomatic and Anemic Myelofibrosis Patients (MOMENTUM)" στο ClinicalTrials.gov
	+ Κλινική δοκιμή με αριθμό *NCT01969838* για "Momelotinib Versus Ruxolitinib in Subjects With Myelofibrosis (Simplify 1)" στο ClinicalTrials.gov

Πρότυπο:Extracellular chemotherapeutic agents
Ο **Αλέν Ρομπέρ** (*Alain Robert*, γεννηθείς ως **Ρομπέρ Αλέν Φιλίπ** στις 7 Αυγούστου 1962), είναι Γάλλος αναρριχητής από την Ντιζουάν (Digoin), Σαόν-ε-Λουάρ (Saône-et-Loire), Βουργουνδία. Γνωστός ως ο «Γάλλος Σπάιντερμαν» ή η «Ανθρώπινη Αράχνη» ο Ρομπέρ έγινε διάσημος για τις αναρριχήσεις του σε ουρανοξύστες.

Επισκόπηση
----------

Ο Ρομπέρ έχει αναρριχηθεί σε 85 γιγάντιες κατασκευές, ανάμεσα στις οποίες περιλαμβάνονται πολλά από τα υψηλότερα κτήρια στον κόσμο. Στις περισσότερες αναρριχήσεις του χρησιμοποιεί ως μέσο προώθησης και ασφάλισης μόνο τα χέρια και τα πόδια του, ένα είδος αστικής ελεύθερης μοναχικής αναρρίχησης. 
Ο Ρομπέρ ξεκίνησε την αναρρίχηση σε νεαρή ηλικία, σκαρφαλώνοντας στα βράχια της περιοχής του. Ασχολήθηκε με το μπούλντερινγκ από την ηλικία των 12 ετών όταν τυχαία κλειδώθηκε από τους γονείς του έξω από το διαμέρισμα. Αντί να τους περιμένει να επιστρέψουν σκαρφάλωσε το οκταόροφο κτήριο για να μπει από την ανοικτή μπαλκονόπορτα. 

Το 1982 είχε δύο ατυχήματα, το πρώτο τον Ιανουάριο στην ηλικία των 19 ετών και το δεύτερο τον Σεπτέμβριο. Και στις δύο περιπτώσεις η έπεσε σχεδόν από τα 15m. Υπέστη πολλαπλά κατάγματα εξαιτίας των οποίων απέκτησε ίλιγγο. Οι γιατροί θεώρησαν πως είχε 60% αναπηρία και του είπαν ότι δε θα μπορούσε πλέον να αναρριχηθεί. Μέσα σε 6 μήνες αναρριχήθηκε και πάλι. Συνέχισε να αναρριχάται σε όλο και δυσκολότερα πεδία, βελτιώνοντας τις ικανότητές του, με κορύφωση τις Γαλλικές Άλπεις, πριν στραφεί οριστικά στην αστική αναρρίχηση και τις κτηριακές κατασκευές. 

Ωστόσο, επειδή οι αρχές υπό κανονικές συνθήκες δεν του δίνουν άδεια για αναρρίχηση στα κτήρια, ο Ρομπέρ συνήθως ξεκινά την αναρρίχηση κατά την αυγή. Επειδή οι αναρριχήσεις του συγκεντρώνουν τα βλέμματα των περαστικών, που σταματούν για να τον παρακολουθήσουν, και φυσικά της αστυνομίας, ο Ρομπέρ έχει συλληφθεί αρκετές φορές και σε αρκετές χώρες. Στις περισσότερες των περιπτώσεων απαλλάσσεται χωρίς ιδιαίτερες κατηγορίες.

Σημειώσεις παραπομπές
---------------------

1. ↑  Ανακτήθηκε στις 20  Αυγούστου 2019.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb135179344. Ανακτήθηκε στις 10  Οκτωβρίου 2015.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Ιουνίου 2009. Ανακτήθηκε στις 28 Ιουνίου 2009.

Δικτυακοί τόποι
---------------

* Alain Robert's Movie The Legend OF the Spider-Man Breaking news
* Official Website – χρειάζεται Macromedia Flash.
* Watch out - Spiderman's about! - Συνέντευξη με τον Alain Robert στο jeremyjosephs.com
* Alain Robert Συνέντευξη στο buildering.net Φωτογραφίες από τον επίσημο ιστότοπο (προσβάσιμο χωρίς Flash)
* Τελευταίο video του Alain Robert που αναρριχάται στο κτήριο των New York Times
* Φωτογραφίες του Spiderman Alain Robert καθώς αναρριχάται τους δίδυμους πύργους Petronas στη Μαλαισία
* Φωτογραφίες του Spiderman Alain Robert καθώς αναρριχάται κτήριο του Abu Dhabi
* Η Κίνα θέλει τον 'Spiderman' πίσω.
Η εκπαίδευση στη ΤΔΒΚ οργανώνεται από το Υπουργείο Εθνικής Παιδείας και Πολιτισμού. 5 χρόνια φοίτησης στην πρωτοβάθμια εκπαίδευση είναι υποχρεωτικά. Από το 2015, ο Κεμάλ Ντουρούστ είναι ο Υπουργός Εθνικής Παιδείας και Πολιτισμού.

Νηπιαγωγείο
-----------

Τα παιδιά στη ΤΔΒΚ, ηλικίας κάτω των 6 ετών, μπορούν να παρακολουθούν παιδικούς σταθμούς, δημόσιους ή ιδιωτικούς. Το νηπιαγωγείο δεν είναι υποχρεωτικό.

Δημοτικό σχολείο
----------------

Το Δημοτικό σχολείο παρέχει 5 χρόνια εκπαίδευσης για τα παιδιά μεταξύ των ηλικιών 6 και 11 ετών. Όλα τα δημοτικά σχολεία είναι δημόσια και δωρεάν.

Γυμνάσιο-λύκειο
---------------

Τα λύκεια παρέχουν τουλάχιστον εξαετή εκπαίδευση, όπου τα 3 πρώτα χρόνια αντιστοιχούν στο γυμνάσιο (*Ortaokul*). Υπάρχουν διαφορετικά είδη σχολείων στο τουρκοκυπριακό εκπαιδευτικό σύστημα, όπως τα πρότυπα δημόσια λύκεια, τα ιδιωτικά σχολεία, τα επιστημονικά λύκεια, τα επαγγελματικά λύκεια, τα τεχνικά λύκεια και τα καλλιτεχνικά σχολεία. Το 2008 υπήρχαν 18 γυμνάσια, 14 γυμνάσια και 12 επαγγελματικά λύκεια.

Πανεπιστήμια
------------

Όλα τα πανεπιστήμια στη Βόρεια Κύπρο είναι ιδιωτικά, εκτός από το Πανεπιστήμιο Ανατολικής Μεσογείου. Το 2013 υπήρχαν 63.765 φοιτητές από 114 χώρες σε εννέα πανεπιστήμια στη ΤΔΒΚ. Το 2014, ο αριθμός των φοιτητών αυξήθηκε σε 70.004 (15.210 τουρκοκύπριοι, 36.148 από την Τουρκία, 18.646 διεθνείς φοιτητές).

Υπάρχουν δέκα πανεπιστήμια στο Βόρειο τμήμα της Κύπρου:

| Πανεπιστήμιο | Τουρκικό Όνομα | Τοποθεσία | Τύπος | Επίσημη Ιστοσελίδα |
| --- | --- | --- | --- | --- |
| Πανεπιστήμιο Εγγύς Ανατολή | Yakın Doğu Üniversitesi | Βόρεια Λευκωσία | Ιδιωτικό |  |
| Πανεπιστήμιο Ανατολικής Μεσογείου | Doğu Akdeniz Üniversitesi | Αμμοχώστου | Δημόσια |  |
| Διεθνές Πανεπιστήμιο Κύπρου | Uluslararası Kıbrıs Üniversitesi | Haspolat, Βόρεια Της Λευκωσίας | Ιδιωτικό |  |
| Ευρωπαϊκό Πανεπιστήμιο της Λεύκας | Lefke Avrupa Üniversitesi | Μόρφου | Ιδιωτικό |  |
| Αμερικανικό Πανεπιστήμιο Κερύνειας | Girne Amerikan Üniversitesi | Karaoğlanoğlu, Κερύνεια | Ιδιωτικό |  |
| Πανεπιστήμιο της Μεσογείου Καρπασίας | Akdeniz Karpaz Üniversitesi | Βόρεια Λευκωσία | Ιδιωτικό |  |
| Πανεπιστήμιο της Κερύνειας | Girne Üniversitesi | Κερύνεια | Ιδιωτικό |  |
| Επιστημονικό Πανεπιστήμιο Κύπρου | Kıbrıs Ilim Üniversitesi | Κερύνεια | Ιδιωτικό |  |
| Τεχνικό Πανεπιστήμιο της Μέσης Ανατολής-Πανεπιστημιούπολη ΤΔΒΚ | Orta Doğu Teknik Üniversitesi-Kuzey Kıbrıs Kampusu | Μόρφου | Μέλος |  |
| Πολυτεχνείο της κωνσταντινούπολης-ΤΔΒΚ | Istanbul Teknik Üniversitesi-KKTC | Αμμοχώστου | Μέλος |  |

Η Διδασκαλική Ακαδημία Ατατούρκ και η Αστυνομική Ακαδημία παρέχουν επαγγελματική εκπαίδευση σε συναφή θέματα.

Αναφορές
--------

1. ↑  «List of Schools, Ministry of National Education and Culture». *mebnet.net*. Αρχειοθετήθηκε από το πρωτότυπο στις 24 Ιουνίου 2008. Ανακτήθηκε στις 20 Απριλίου 2018.
2. ↑  Kibris Postasi 24 οκτωβρίου 2014 Αρχειοθετήθηκε 2014-10-25 στο Wayback Machine. από 70.000 φοιτητές που εγγράφονται στα πανεπιστήμια
3. ↑  NY Times Φοιτητές Συρρέουν για να τα Πανεπιστήμια στη Βόρεια Κύπρο, 16.02.2014

Εξωτερικοί σύνδεσμοι
--------------------

* Υπουργείο Εθνικής Παιδείας και Πολιτισμού (Τουρκικά) (Αγγλικά)
Η **φα ελάσσονα** (ή φα μινόρε, στα αγγλικά: F minor) είναι ελάσσονα κλίμακα που αρχίζει με το φα και αποτελείται από τους φθόγγους φα, σολ, Λα ύφεση, Σι ύφεση, ντο, ρε ύφεση και μι ύφεση. Έχει οπλισμό τέσσερις υφέσεις.

Η φυσική κλίμακα Φα ελάσσονα είναι η εξής:

 {
\override Score.TimeSignature #'stencil = ##f
\relative c' {
 \clef treble \key f \minor \time 7/4 f4^\markup "Natural minor scale" g aes bes c des es f es des c bes aes g f2
 \clef bass \key f \minor
} }
Audio playback is not supported in your browser. You can download the audio file.
Για τις αλλαγές που απαιτούνται για να γίνει η κλίμακα μελωδική ή αρμονική, χρησιμοποιούνται οι κατάλληλες αλλοιώσεις. Οι κλίμακες Φα ελάσσονα αρμονική και μελωδική είναι οι εξής:

 {
\override Score.TimeSignature #'stencil = ##f
\relative c' {
 \clef treble \key f \minor \time 7/4
 f4^\markup "Harmonic minor scale" g aes bes c des e f e des c bes aes g f2
} }
Audio playback is not supported in your browser. You can download the audio file.
 {
\override Score.TimeSignature #'stencil = ##f
\relative c' {
 \clef treble \key f \minor \time 7/4
 f4^\markup "Melodic minor scale (ascending and descending)" g aes bes c d e f es! des! c bes aes g f2
} }
Audio playback is not supported in your browser. You can download the audio file.

Εξωτερικοί σύνδεσμοι
--------------------

* Πολυμέσα σχετικά με το θέμα  F minor στο Wikimedia Commons
Ο **Αλοίσιους Μάρτιν "Λου" Θεζ** (*Aloysius Martin "Lou" Thesz*, γεννήθηκε ως Λάτζος Τίζα, 24 Απριλίου 1916 - 28 Απριλίου 2002) ήταν Αμερικανός παλαιστής.

Καριέρα
-------

### Διάρκεια

Ο Λου Θεζ ξεκίνησε την καριέρα του σε ηλικία 16 ετών, το 1932 και μέχρι το 1990 ακόμα έδινε σποραδικά αγώνες, σε ηλικία πάνω από 70 έτη. Θεωρείται γενικά, πως ήταν ένας από τους κορυφαίους επαγγελματίες παλαιστές του 20ου αιώνα και όλων των εποχών. Ακόμα και μετά το τέλος της καριέρας του, συνέχισε σε άλλα πόστα, όπως μάνατζερ άλλων παλαιστών, εκπαιδευτής και παραγωγός αγώνων πάλης.

### Διακρίσεις

Στην τεράστια καριέρα του, κατέκτησε πολλούς τίτλους. Έγινε έξι φορές Παγκόσμιος Πρωταθλητής, κατακτώντας τον σημαντικότερο τίτλο της εποχής του το Παγκόσμιο Πρωτάθλημα Βαρέων Βαρών της εταιρείας NWA, τρεις φορές. Το συγκεκριμένο πρωτάθλημα, σε άθροισμα και των τριών θητειών του, το κράτησε για 10 χρόνια, τρεις μήνες και εννέα ημέρες (3,749 ημέρες σύνολο), πιο πολύ από κάθε άλλον παλαιστή όλων των εποχών.

### Τεχνική

Εκτός από όλα τα άλλα κατορθώματά του, ο Λου Θεζ, θεωρείται πρωτοπόρος και μέσα στο ρινγκ, καθώς του χρεώνονται ως δικές του, πολλές σύγχρονες κινήσεις επαγγελματικής πάλης, ειδικότερα λαβές υποταγής, που χρησιμοποιούν παλαιστές όπως ο Σι Εμ Πανκ και ο Τζον Σίνα την σημερινή εποχή, αλλά και το powerbomb, που χρησιμοποίησαν πολλοί θηριώδεις παλαιστές.

Παραπομπές
----------

1. 1 2  (Αγγλικά) *Find A Grave*. 6511775. Ανακτήθηκε στις 9  Οκτωβρίου 2017.
2. ↑  Ανακτήθηκε στις 4  Μαρτίου 2021.
3. ↑  930.

Πηγές
-----

* Φόρουμ του Λου Θεζ
* Προφίλ του Λου Θεζ στο *Online World of Wrestling*
* Προφίλ του Λου Θεζ στο IMDB.com
* Προφίλ του στο puroresu.com

Εξωτερικοί σύνδεσμοι
--------------------

* Πολυμέσα σχετικά με το θέμα  Lou Thesz στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 48577727
* LCCN: n2001100634
* ISNI: 0000 0000 4672 577X
* NDL: 00516558

 |

 |